cyanic-selkie/wikianc huggingface dataset:
Άνω Κουρτέσι Ηλείας
Ιστορία
Την 20/04/1835 το Μάζι προσαρτάται στον τότε Δήμο Καλοτυχίας. Με το ΦΕΚ 5Α της 08/03/1841 αποσπάται από το Δήμο Καλοτυχίας και προσαρτάται στο Δήμο Βουπρασίων, ενώ με το ΦΕΚ 256Α της 28/08/1912 αποσπάται από το Δήμο Βουπρασίων και προσαρτάται στην κοινότητα Ζόγκας. Με το ΦΕΚ 258Α της 13/10/1924 αποσπάται από την κοινότητα Ζόγκας και ορίζεται έδρα της κοινότητας Μαζίου. Την 08/08/1928 με το ΦΕΚ 156Α μετονομάζεται σε Κουρτέσι. Με το ΦΕΚ 276Α της 23/09/1977 ξαναλλάζει όνομα και ονομάζεται πλέον Άνω Κουρτέσι. Με το ΦΕΚ 244Α της 04/12/1997, σύμφωνα με τη Διοικητική Μεταρρύθμιση «Καποδίστριας», προσαρτάται στο Δήμο Βουπρασίας μέχρι το 2010 που εντάχθηκε στο Δήμο Ανδραβίδας-Κυλλήνης (ΦΕΚ 87Α - 07/06/2010) βάσει της Διοικητικής Μεταρρύθμισης «Καλλικράτης».
Εξωτερικοί σύνδεσμοι
Κατηγορία:Χωριά του νομού Ηλείας Κατηγορία:Δήμος Βουπρασίας Κατηγορία:Δήμος Ανδραβίδας - Κυλλήνης
J'ai volé la vie
Το J'ai volé la vie ("Έκλεψα τη ζωή") ήταν η γαλλική συμμετοχή στο Διαγωνισμό Τραγουδιού της Eurovision 1989, γραμμένη στα γαλλικά από τη Ναταλί Πακ. Στην ηλικία των 11, η Πακ ήταν η νεότερη ερμηνεύτρια που εστάλη από τη Γαλλία στη Eurovision.
Το τραγούδι εκτελέστηκε 15ο, μετά την Ανέλι Σααρίστο της Φινλανδίας με το "La dolce vita" και την Νίνα της Ισπανίας με το "Nacida para amar". Στο κλείσιμο της ψηφοφορίας, έλαβε 60 πόντους και τερμάτισε 8ο ανάμεσα σε 22 συμμετέχοντες.
Οι στίχοι είναι κάπως ελλειπτικοί, καθώς η Πακ παραδέχεται ότι "έκλεψε τη ζωή" και πως "δε μπορούσα να σου πω το όνομα μου".
Ο επόμενος Γάλλος εκπρόσωπος στο διαγωνισμό του 1990 ήταν ο Ζοέλ Ουρσούλ με το τραγούδι "White and Black Blues".
Πηγές και εξωτερικοί σύνδεσμοι
Κατηγορία:Τραγούδια του 1989
Αυτονόη (δορυφόρος)
Η Αυτονόη (αγγλικά: Autonoe) ή Δίας XXVIII είναι ένας φυσικός δορυφόρος του πλανήτη Δία. Ανακαλύφθηκε από μία ερευνητική ομάδα αστρονόμων του Πανεπιστημίου της Χαβάης με επικεφαλής τον Σκοτ Σέπαρντ το 2001 και πήρε το όνομά του τον Αύγουστο του 2003 από την Αυτονόη, η οποία ήταν ερωμένη του Δία σύμφωνα με την Ελληνική μυθολογία. Η αρχική προσωρινή ονομασία που του είχε δοθεί ήταν S/2001 J 1.
Έχει διάμετρο περίπου 4 χλμ. και περιφέρεται γύρω από τον Δία σε μέση απόσταση 24.264.000 χλμ. σε 772,168 ημέρες, σχηματίζοντας κλίση 151° με την εκλειπτική (150° προς τον Ισημερινό του Δία), σε ανάδρομη φορά και με εκκεντρότητα 0,369.
Η Αυτονόη ανήκει στην τροχιακή «Ομάδα της Πασιφάης», των δορυφόρων που περιφέρονται σε ανάδρομες τροχιές περί τον Δία σε αποστάσεις από αυτόν μεταξύ 22,8 και 24,1 εκατομμυρίων χιλιομέτρων και κλίσεις τροχιάς από 144,5° έως 158,3°.
Εξωτερικοί σύνδεσμοι
Κατηγορία:Φυσικοί δορυφόροι Δία
Συμμετοχή της Δανίας στους Θερινούς Ολυμπιακούς Αγώνες 1896
Τρεις αθλητές από τη Δανία συμμετείχαν σε πέντε αθλήματα στους Θερινούς Ολυμπιακούς Αγώνες του 1896 στην Αθήνα.
Ο Βίγκο Γιένσεν κατέκτησε ένα μετάλλιο από κάθε χρώμα, ενώ ο Χόλγκερ Νίλσεν συνεισέφερε με ένα ασημένιο και δύο χάλκινα. Ο τρίτος Δανός, Ευγένιος Σμιντ, δεν κατάφερε να διακριθεί. Η σκοποβολή και η άρση βαρών ήταν τα πιο επιτυχημένα αθλήματα των Δανών, που συνολικά είχαν 15 συμμετοχές σε 12 αγωνίσματα.
Νικητές
Για περισσότερες πληροφορίες: Πίνακας μεταλλίων Θερινών Ολυμπιακών Αγώνων 1896 και Κατάλογος νικητών Θερινών Ολυμπιακών Αγώνων 1896
Η Δανία κατέκτησε την ένατη θέση στον πίνακα μεταλλίων με ένα χρυσό, δύο ασημένια και τρία χάλκινα μετάλλια.
25px Άρση βαρών
Στο αγώνισμα με δύο χέρια, ο Βίγκο Γιένσεν ισοβάθμησε με τον Βρετανό Λάντσεστον Έλιοτ (σήκωσαν από 111.5 κιλά) και η απόφαση για τον νικητή καθορίστηκε από τον Πρίγκιπα Γεώργιο, ο οποίος απεφάνθη ότι ο Γιένσεν εκτέλεσε την προσπάθειά του με καλύτερο στυλ. Στο αγώνισμα με ένα χέρι, ο Γιένσεν, έχοντας τραυματιστεί νωρίτερα στο αγώνισμα με δύο χέρια, κατάφερε να σηκώσει 57 κιλά και να πάρει το ασημένιο μετάλλιο.
25px Γυμναστική
Ο Γιένσεν κατέλαβε την τέταρτη από τις πέντε θέσεις στο αγώνισμα της αναρρίχησης επί κάλω, χωρίς όμως να φτάσει στην κορυφή του σχοινιού που βρισκόταν 14 μέτρα από το έδαφος. Η ακριβής επίδοσή του είναι άγνωστη, όμως ήταν σίγουρα μικρότερη των 12.5 μέτρων, απόσταση που κάλυψε ο "χάλκινος" Φριτς Χόφμαν.
25px Ξιφασκία
Ένα από τα δύο χάλκινα που κατέκτησε ο Χόλγκερ Νίλσεν προήλθε από το αγώνισμα της σπάθης, στο οποίο κέρδισε τους δύο από τους τέσσερις αγώνες του και κατέλαβε την τρίτη θέση στην τελική βαθμολογία.
25px Σκοποβολή
Ο Γιένσεν, ως πιο ειδικός στα αγωνίσματα με τουφέκι, κατέκτησε το χάλκινο μετάλλιο στο ελεύθερο τουφέκι τριών στάσεων. Ο Νίλσεν δεν κατάφερε να τερματίσει στο αγώνισμα του τουφεκιού αλλά τα πήγε περίφημα στα αγωνίσματα με πιστόλι, όπου κέρδισε ένα ασημένιο και ένα χάλκινο μετάλλιο, ενώ τερμάτισε στην πέμπτη θέση στο αγώνισμα με στρατιωτικό πιστόλι.
25px Στίβος
Οι τρεις Δανοί αθλητές σημείωσαν μικρή επιτυχία στα 100 μέτρα και στη δισκοβολία, ενώ ο Γιένσεν κατέλαβε την τέταρτη θέση στη σφαιροβολία.
Δανία Κατηγορία:Αθλητισμός στη Δανία
Γες Ατίντ
Το Γες Ατίντ (εβρ. יש עתיד) είναι ισραηλινό φιλελεύθερο πολιτικό κόμμα. Το όνομα του κόμματος μεταφράζεται και ως Υπάρχει Μέλλον και Το Κόμμα του Μέλλοντος. Ιδρυτής και ηγέτης του κόμματος είναι ο δημοσιογράφος Γιαΐρ Λαπίντ, ο οποίος ίδρυσε το κόμμα για να εκπροσωπηθεί αυτό που θεωρούσε ως το κέντρο της εβραϊκής κοινωνίας, δηλαδή την μεσαία κοσμική τάξη. Στις εκλογές του 2013, το κόμμα συγκέντρωσε 19 από τις συνολικά 120 έδρες στην Κνέσετ, καθιστώντας το ως το δεύτερο μεγαλύτερο κόμμα του. Το κόμμα συγκέντρωσε ποσοστά πολύ μεγαλύτερα από τις εκτιμήσεις. Στις 15 Μαρτίου 2013, το κόμμα συμφώνησε να συνεργαστεί με το Λικούντ για τον σχηματισμό κυβέρνησης.
Ρόμι Σνάιντερ
Η Ρόμι (Ρόσμαρι) Σνάιντερ (Romy Schneider, 23 Σεπτεμβρίου 1938 - 29 Μαΐου 1982) ήταν Γερμανίδα ηθοποιός. Γεννήθηκε στη Βιέννη, σε οικογένεια ηθοποιών. Τη δεκαετία του 1960 ξεκίνησε καριέρα στη Γαλλία και καθ' υπόδειξη του Λουκίνο Βισκόντι έκανε και ένα σύντομο πέρασμα από το Χόλιγουντ. Μετά το 1970, εργάστηκε κυρίως στη Γαλλία, όπου και απέκτησε τη Γαλλική υπηκοότητα. Έγινε γνωστή με τον ρόλο της στην τριλογία Σίσσυ με θέμα τη ζωή της Ελισάβετ της Βαυαρίας, που έμεινε γνωστή σαν "πριγκίπισσα Σίσσυ".
Στα τέλη της δεκαετίας του '50 αρραβωνιάστηκε με τον τότε ανερχόμενο Αλέν Ντελόν. Τον Ιούλιο του 1960, η Ρόμι Σνάιντερ, ο Αλέν Ντελόν και ο σκηνοθέτης Λουκίνο Βισκόντι επισκέφτηκαν την Ελλάδα προσκεκλημένοι του Ε.Ο.Τ. Τα βλέμματα και το ενδιαφέρον κέρδισαν οι δύο ηθοποιοί, των οποίων το πρόγραμμα περιελάμβανε και την παρακολούθηση παράστασης στο Αρχαίο θέατρο Επιδαύρου. Έτσι, είδαν Φοίνισσες και Εκάβη και φωτογραφήθηκαν με το θιασαρχικό ζεύγος Κατίνα Παξινού-Αλέξη Μινωτή.
Με τον πρώτο της γάμο η Ρόμι Σνάιντερ απέκτησε τον γιο της Ντάβιντ. Λίγο αργότερα ήρθε και το διαζύγιο, ενώ το 1979 ο πρώτος της σύζυγος αυτοκτόνησε. Με τον δεύτερο σύζυγό της, που επίσης χώρισε, απέκτησε την κόρη της Σάρα. Η υγεία της δεν ήταν σε καλύτερη κατάσταση, αφού υποχρεώθηκε και σε αφαίρεση ενός νεφρού, που λέγεται πως της άφησε και μια τεράστια ουλή στην πλάτη. Το γεγονός όμως που την συγκλόνισε, χωρίς να καταφέρει να συνέλθει ποτέ, ήταν ο τραγικός θάνατος του γιου της, τον Ιούνιο του 1981. Ο 14 ετών Ντάβιντ έπαιζε στον κήπο του σπιτιού της, όταν γλίστρησε και καρφώθηκε πάνω στα κάγκελα βρίσκοντας έτσι ακαριαίο θάνατο. Η μητέρα του δε βρισκόταν στο σπίτι και ενημερώθηκε για το συμβάν από το τηλέφωνο. Το σοκ, που υπέστη από τον θάνατό του, την οδήγησε σε νοσηλεία σε ψυχιατρική κλινική στο Παρίσι. Ένα χρόνο αργότερα, στις 30 Μαΐου 1982, βρέθηκε νεκρή στο σπίτι της από τον Λοράν Πετέν, από υπερβολική δόση βαρβιτουρικών χαπιών, σε συνδυασμό με αλκοόλ. Ήταν μόλις 43 χρονών.
Παραπομπές
Κατηγορία:Αυστριακοί ηθοποιοί Κατηγορία:Γαλλίδες ηθοποιοί κινηματογράφου Κατηγορία:Γερμανίδες ηθοποιοί κινηματογράφου Κατηγορία:Γαλλίδες ηθοποιοί θεάτρου Κατηγορία:Βραβευμένες με Σεζάρ Α' Γυναικείου Ρόλου
Ααρών (υιός του Ιβάν Βλαντισλάβ)
Ο Ααρών ήταν βουλγαρικής καταγωγής βυζαντινός αξιωματούχος, που έδρασε ως κυβερνήτης πολλών ανατολικών επαρχιών και στρατηγός του Βυζαντίου.
Καταγωγή
Ήταν ο γενάρχης της βυζαντινής οικογένειας των Ααρωνίων, πατέρας του ήταν ο Βούλγαρος αυτοκράτορας Ιβάν Βλαντισλάβ. Ο τελευταίος τσάρος του πρώτου βουλγαρικού Βασιλείου και μητέρα του η τσαρίτσα Μαρία, αδέλφια του ήταν οι Πρεσιάνος, Αλουσιάνος, και ο Τραϊανός.
Βιογραφία
Μετά τον θάνατο του πατέρα του στην πολιορκία του Δυρραχίου το 1018 και την κατάρρευση του βουλγαρικού βασιλείου με την οικογένεια του βρήκαν καταφύγιο στην Κωνσταντινούπολη. Τότε έλαβε και το αξίωμα του πατρικίου.
Την περίοδο της θητείας του στην Βαασπρακανία, και το 1048 αντιμετώπισε εκστρατεία των Τουρκομάνων με την βοήθεια του Κατακαλών Κεκαυμένου όπου σε μάχη νίκησαν και σκοτώθηκε και ο αρχηγός των Τουρκομάνων. Το ίδιος έτος αντιμετώπισαν μαζί με τον Κεκαυμένο, δούκα της Ιβηρίας, εισβολή από τον Ιμπραήμ Ινάλ αλλά λόγω περιορισμένων δυνάμεων που είχαν, οχυρώθηκαν στα φρούρια της περιοχής μαζί με τον τοπικό πληθυσμό. Μετά την άλωση της Άρτζε από τους Τουρκομάνους, οι Κεκαυμένος, Ααρών και ο Λιπαρίτης, που είχε έρθει για ενίσχυση, τους αντιμετώπισαν στη Μάχη του Καπετρού (en), η έκβαση της μάχης ήταν αμφίρροπη.
Κατά την θητεία του στην Έδεσσα δεν υπήρξαν τουρκομάνικες εισβολές και λίγα είναι γνωστά.
Οικογένεια
Ήταν παντρεμένος με άγνωστη γυναίκα και μαζί της είχε αποκτήσει τον Θεόδωρο
Πηγές
Κατηγορία:Βυζαντινοί διοικητές της Εδέσσης Κατηγορία:Οίκος Κομητόπουλων Κατηγορία:Βυζαντινοί δούκες Κατηγορία:Βυζαντινοί στρατηγοί Κατηγορία:Κατεπάνω Κατηγορία:Μάγιστροι Κατηγορία:Βυζαντινοί του 11ου αιώνα Κατηγορία:Βυζαντινοί Πατρίκιοι Κατηγορία:Βυζαντινοί Βέστες
MOS Technology VIC
Το VIC (Video Interface Chip), τεχνική ονομασία MOS Technology 6560 (εκδοχή NTSC) / 6561 (εκδοχή PAL), είναι ένα τσιπ παραγωγής εικόνας και ήχου σε τηλεόραση η οθόνη υπολογιστή.
Γενικά
Σχεδιάστηκε αρχικά για CRT οθόνες τερματικών (terminals) χαμηλού κόστους και βιντεοπαιχνίδια. Χρησιμοποιήθηκε κυρίως στον οικιακό υπολογιστή (home computer) VIC-20 της Commodore.
Συχνά και οι κατοπινές εκδοχές του τσιπ ονομάζονται VIC. Τα τσιπ αυτά είναι οι VIC II, VIC IIE και VIC III, οι οποίοι χρησιμοποιήθηκαν στους υπολογιστές C64, C128 και C65 (δεν κυκλοφόρησε).
Βιβλιογραφία
Κατηγορία:Commodore Κατηγορία:Ολοκληρωμένα κυκλώματα
Πολυκατάστημα
Το πολυκατάστημα είναι ένα πολυώροφο κατάστημα λιανικής πώλησης με πολλά επιμέρους τμήματα ανόμοιων κατηγοριών αγαθών.
Στην Ελλάδα
Ιστορικά πολυκαταστήματα στην Ελλάδα ήταν εκείνα της Αθήνας, της Αφοί Λαμπρόπουλοι Α.Ε.Β.Ε., της Αθηναία Α.Ε. και του Μινιόν Α.Ε. και τα μικρότερα Ατενέ A.E., Μαύρος A.E., Αφοί Διαμαντής Α.Ε, η Δραγώνας Α.Ε., το Άκρον Ίλιον Κρυστάλ και η Κατράντζος Σπορ A.E. επίσης. Η πρώτη αλυσίδα ήταν η εταιρεία Γ.Α. Κλαουδάτος Α.Ε.Ε. με καταστήματα στην Αθήνα, την Θεσσαλονίκη, τον Βόλο και την Λάρισα. Οι δύο ταυτόχρονοι εμπρησμοί στις 19 Δεκεμβρίου 1980 στα καταστήματα Μινιόν και Κατράντζος, πυρκαγιά η οποία και τα αποτέφρωσε, ήταν η αρχή του τέλους των πολυκαταστημάτων στην Ελλάδα, καθώς τον Ιούλιο του 1981 καταστράφηκαν από πυρκαγιές και ένα κατάστημα της Λαμπρόπουλος, o Κλαουδάτος, ο Δραγώνας και το ΑΤΕΝΕ. Η ζημιά απεδείχθη μοιραία για τον μέλλον τους, καθώς ο φοβισμένος κόσμος απέφευγε να κατεβαίνει πλέον στο κέντρο για τις αγορές του και αρκετά ή δεν επισκευάστηκαν ποτέ (όπως ο Κατράντζος) ή στα επόμενα χρόνια οδηγήθηκαν στη χρεωκοπία (καθώς τζίροι καθοδικοί και ζημίες ήταν το αποτέλεσμα που κατέγραφαν για αρκετά χρόνια οι ισολογισμοί τους). Το 2013 έκλεισε και η αλυσίδα καταστημάτων Alex Pack, Sprider Stores και ο Φωκάς.
Τα μεγαλύτερα που υφίστανται σήμερα, αν και με λίγα τμήματα είναι ο Sotris, η Χόντος Center Α.Ε. στην πλατεία Ομονοίας και τα Notos Galleries (πρώην Λαμπρόπουλος) στη πλατεία Κοτζιά ή Δημαρχείου, στην Αθήνα.
Περιφερειακά της Αθήνας λειτουργούν τα εξής: Golden Hall - Attica Golden (Μαρούσι), Factory Outlet (Αεροδρόμιο), Factory Outlet (Πειραιώς-Μοσχάτο), The Mall Athens (Μαρούσι), Avenue (Μαρούσι), River West (Λ. Κηφισού), Athens Metro Mall (Αγ. Δημήτριος), McArthur Glen (Σπάτα).
Πηγές
via Google books
Βιβλιογραφία
Κατηγορία:Εμπορικά καταστήματα
Αναλογία
Η λέξη αναλογία μπορεί να αναφέρεται:
Επίπεδο συνόδου
Το Επίπεδο Συνόδου (session layer) επιτρέπει σε χρήστες που χρησιμοποιούν διαφορετικές μηχανές να αποκαταστήσουν συνόδους (sessions) μεταξύ τους. Μια σύνοδος επιτρέπει τη συνηθισμένη μεταφορά δεδομένων, όπως δηλαδή και το στρώμα μεταφοράς, αλλά παρέχει επίσης επιπρόσθετες υπηρεσίες, χρήσιμες σε μερικές εφαρμογές. Μια σύνοδος μπορεί να χρησιμοποιηθεί για να επιτρέψει την είσοδο (login) ενός χρήστη σ΄ ένα απομακρυσμένο σύστημα καταμερισμού χρόνου ή τη μεταφορά ενός αρχείου μεταξύ δύο μηχανών.
Μια από τις υπηρεσίες του στρώματος συνόδου είναι η διαχείρηση του ελέγχου του διαλόγου. Οι σύνοδοι μπορούν να επιτρέπουν στην κίνηση να κατευθύνεται και προς τις δύο κατεθύνσεις ταυτόχρονα ή μόνο προς την μία κατεύθυνση κάθε φορά. Αν η κίνηση μπορεί να κατευθύνεται προς τη μία μόνο κατεύθυνση κάθε φορά (κατ΄ αναλογία προς τη μονή σιδηροδρομική γραμμή) το στρώμα συνόδου μπορεί να βοηθά στην τήρηση της σειράς.
Μια σχετική υπηρεσία συνόδου είναι η διαχείρηση σκυτάλης (token management). Για κάποια πρωτόκολλα είναι ουσιώδες το να μην αποπειρώνται και οι δύο πλευρές την ίδια λειτουργία κατά την ίδια στιγμή. Για να διαχειρίζεται αυτές τις δραστηριότητες, το στρώμα συνόδου παρέχει σκυτάλες που μπορούν να ανταλλάσσονται. Μόνο η πλευρά που κατέχει τη σκυτάλη μπορεί να εκτελέσει την κρίσιμη λειτουργία.
Μια άλλη υπηρεσία είναι ο συγχρονισμός (synchronization). Σκεφθείτε τα προβλήματα που θα μπορούσαν να προκύψουν στην περίπτωση που προσπαθεί κάποιος να κάνει μια δίωρη μεταφορά αρχείου μεταξύ δύο μηχανών, όταν ο μέσος χρόνος μεταξύ των βλαβών είναι μία ώρα. Μετά κάθε πρόωρη διακοπή της μεταφοράς, όλη η μεταφορά θα πρέπει να γίνει πάλι από την αρχή και μπορεί κάλλιστα να αποτύχει ξανά. Για να απαλειφθεί αυτό το πρόβλημα, το στρώμα συνόδου παρέχει ένα τρόπο εισαγωγής σημείων ελέγχου στον συρμό δεδομένων, ώστε μετά από μία διακοπή να επαναλαμβάνεται μόνο η μετάδοση των δεδομένων μετά το τελευταίο σημείο ελέγχου.
Βασίλειος Αποκάπης
Ο Βασίλειος Αποκάπης ήταν Βυζαντινός στρατηγός του 11ου αιώνα. Καταγόταν από την Οικογένεια Αποκάπη, με γεωργιανές και αρμενικές ρίζες. Πατέρας του ήταν ο Μιχαήλ. Αδελφός του ήταν ο Φαρεσμάνης, βεστάρχης και, το 1069, κυβερνήτης της Ιεράπολης.
Το 1038 αναφέρεται ήδη διοικητής της συριακής Έδεσσας (σημ. Ούρφα, στην Τουρκία). Έπειτα ήταν διοικητής της Βαασπρακανίας, διαδεχόμενος τον πατέρα του, Μιχαήλ, καθώς και διοικητής του Θέματος Ιβηρίας. Το 1054, ως πατρίκιος και στρατηγός, ο Βασίλειος Αποκάπης απέκρουσε στο Μαντζικέρτ επίθεση των Σελτζούκων υπό τον Τογκρούλ. Αργότερα την περίοδο 1059-1065, διετέλεσε άρχων, (διοικητής) με τα αξιώματα μάγιστρος και δούκας, του θέματος Παριστρίου. Το 1064, μαζί με τον μετέπειτα αυτοκράτορα Νικηφόρο Βοτανειάτη και τους γιους του, νικήθηκε από τους Ούζους που είχαν διασχίσει τα βόρεια Βαλκάνια, αλλά το ξέσπασμα επιδημίας σύντομα αποδεκάτισε τους εισβολείς και εκδιώχθηκαν.
Μετά την ήττα του Ρωμανού Δ΄ στο Ματζικέρτ το 1071, ο ίδιος φαίνεται να βρισκόταν στην υπηρεσία του Φιλαρέτου Βραχαμίου, Βυζαντινού στρατηγού που είχε ιδρύσει ημιανεξάρτητο κρατίδιο στην Κιλικία, και τον υπηρέτησε ως διοικητής της Έδεσσας, σε δεύτερη θητεία, από το 1077 μέχρι τον θάνατό του, το 1083.
Προτεινόμενη βιβλιογραφία
Κατηγορία:Βυζαντινοί διοικητές της Εδέσσης Βασιλειος Κατηγορία:Βυζαντινοί δούκες Κατηγορία:Βυζαντινοί αρμενικής καταγωγής Κατηγορία:Βυζαντινοί Πατρίκιοι Κατηγορία:Βυζαντινοί διοικητές Θεμάτων Κατηγορία:Βυζαντινοί του 11ου αιώνα
Ατμοσφαιρική διατάραξη
Με τον όρο ατμοσφαιρική διατάραξη ή ατμοσφαιρική διαταραχή ονομάζεται οποιαδήποτε ανατροπή της ισορροπίας της ατμόσφαιρας καθώς επίσης και κάθε "πεδίο χαμηλού βαρομετρικού" στο οποίο και παρουσιάζονται έκδηλα σημεία δημιουργίας κυκλωνικής κυκλοφορίας του αέρα.
Κυριότερες αιτίες δημιουργίας ατμοσφαιρικών διαταράξεων είναι οι αέριες μάζες και τα δημιουργούμενα όρια αυτών που ονομάζονται μέτωπα.
Δείτε επίσης
Κατηγορία:Μετεωρολογία
Αγία Παρασκευή Φλώρινας
Διοικητικές μεταβολές μέχρι τον «Καλλικράτη»
Με το ΦΕΚ 259Α - 29/12/1918 ο οικισμός ορίστηκε έδρα της κοινότητας Αγίας Παρασκευής. Με το ΦΕΚ 244Α - 04/12/1997 αποσπάστηκε από την κοινότητα Αγίας Παρασκευής και προσαρτήθηκε στον δήμο Κάτω Κλεινών. Με το ΦΕΚ 87Α - 07/06/2010 αποσπάστηκε από τον δήμο Κάτω Κλεινών και προσαρτήθηκε στον δήμο Φλωρίνης.
Ου
Το ου μπορεί να σχετίζεται με τα παρακάτω λήμματα:
Αγία Παρασκευή Φλώρινας
Εξωτερικοί σύνδεσμοι
Κατηγορία:Χωριά του νομού Φλώρινας
Συμεών του Κάρτλι
Ο Συμεών/Σβίμον, სვიმონი, ( 9 Νοεμβρίου 1683 – 27 Ιανουαρίου 1740) ήταν Γεωργιανός βασιλικός πρίγκιπας (μπατονισβίλι) από τον Οίκο των Μπαγκρατιόνι, τού κλάδου Μουχράνι, τού Κάρτλι και φυσικός γιος τού Λέβαν τού Κάρτλι από άγνωστη παλλακίδα. Ο Συμεών κυβέρνησε το Kάρτλι ως αντιβασιλιάς από το 1712 έως το 1714, κατά τη διάρκεια της απουσίας τού ετεροθαλούς αδελφού του Βαχτάνγκ ΣΤ΄ στην αυλή των Σαφαβιδών στο Ιράν. Στη συνέχεια, άλλαξε πλευρά μεταξύ τού Βαχτάνγκ ΣΤ΄ και τού αποστάτη αδελφού του Ιεσσαί και κατέληξε εξόριστος στη Ρωσική Αυτοκρατορία ως μέρος της συνοδείας τού Βαχτάνγκ ΣΤ΄.
Πρόωρη ζωή και καριέρα
Ο Σβίμον αναμίχθηκε στην πολιτική και τη διοίκηση της χώρας κατά τη διάρκεια της αντιβασιλείας τού ετεροθαλούς αδελφού του, Βαχτάνγκ ΣΤ΄, ο οποίος κυβέρνησε το Κάρτλι με πρωτεύουσα την Τιφλίδα, κατά την απουσία δύο διαδοχικών βασιλέων, τού θείου του Γεωργίου ΙΑ΄ (Γκουργκίν Χαν) και τού αδελφού του Kαϊχοσρό (Kάι-Χουσράου Χαν), στη στρατιωτική υπηρεσία των Σαφαβιδών στο Αφγανιστάν, από το 1703 έως το 1712. Κατά τη διάρκεια αυτής της χρονικής περιόδου, ο Σβίμον στάθηκε στο πλευρό τού Βαχτάνγκ ΣΤ΄, ενός παραγωγικού ηγέτη, ο οποίος αναθεώρησε ουσιαστικά τη γεωργιανή νομοθεσία και επέβλεψε μία σειρά από πολιτικές μεταρρυθμίσεις και πολιτιστικά έργα.
Αντιβασιλεία
σύνδεσμος=//upload.wikimedia.org/wikipedia/commons/thumb/c/c2/Prince-Regent_Simon_of_Kartli_coin_1712.JPG/220px-Prince-Regent_Simon_of_Kartli_coin_1712.JPG|μικρογραφία| Κέρμα που κόπηκε κατ' εντολή τού πρίγκιπα-αντιβασιλιά Σβίμον τού Κ΄σρτλι το 1712.
Μετά το τέλος τού Kαϊχοσρό στο Αφγανικό μέτωπο το 1711, ο Βάχτανγκ μετέβη στο Ισπαχάν για υην περιβολή τού αξιώματός του από τον σαχ Σουλτάν Χουσάυν το 1712, αφήνοντας τον Σβίμον ως αντιβασιλιά (janeshin) στο Kάρτλι. Ο Βαχτάνγκ κρατήθηκε στο Ιράν και δεν μπόρεσε να επιστρέψει στο βασίλειό του παρά μόνο αν δεχόταν το αίτημα τού σάχη να ασπαστεί το Ισλάμ το 1716. Κατά τη διάρκεια της υπηρεσίας του, ο Σβίμον συνέχισε να υποστηρίζει τα πολιτιστικά έργα τού Βάχτανγκ, όπως η χορηγία τού τυπογραφείου που άνοιξε πρόσφατα στην Τιφλίδα και, περαιτέρω, αναβίωσε μία νομισματική σειρά σε χάλκινα με ειδικά γεωργιανά χαρακτηριστικά, παράλληλα με τα τυπικά αργυρά νομίσματα των Σαφαβιδών, που κόβονταν στο νομισματοκοπείο τού σάχη στην Τιφλίδα.
Στο μεταξύ, οι πολιτικές δολοπλοκίες στην Τιφλίδα ήταν έντονες. Η αβεβαιότητα σχετικά με την προοπτική επιστροφής τού Βάχτανγκ θεωρήθηκε από τον Σβίμον όχι λιγότερο από τα άλλα αδέλφια τού Βάχτανγκ —τον πρίγκιπα Ιεσσαί και, υπάρχει υποψία, ακόμη και τον επικεφαλής της Γεωργιανής Ορθόδοξης Εκκλησίας, Καθολικό Δομέντιο Δ΄— ως ευκαιρία να προωθήσουν τις βασιλικές τους φιλοδοξίες. Ο Σβίμον συνέλαβε τον καθολικό και τον έστειλε για τιμωρία στον γιο τού Βαχτάνγκ, πρίγκιπα Μπακάρ, αλλά ο ιερέας σώθηκε χάρη στην παρέμβαση της συζύγου τού Βαχτάνγκ, Ρουσουδάν. Ο σάχης ήταν δυσαρεστημένος με τον Σβίμον, φαινομενικά, λόγω της κατάχρησης εξουσίας του. Σε αυτή την εποχή μίας γενικής κρίσης στη χώρα, ο Σβίμον είχε πράγματι συγκεντρώσει προσωπικό πλούτο. Ένας άλλος πιθανός λόγος που έπεσε σε δυσμένεια με τον σάχη, ήταν η σύνδεση τού Σβιμόν με τον Γάλλο Λαζαριστή ιεραπόστολο, τον αββά Ζαν Ρισάρντ, ο οποίος συνόδευε τον απεσταλμένο τού Βαχτάνγκ Σουλχάν-Σάμπα Ορμπελιάνι σε μία αποστολή στη Ρώμη και το Παρίσι, παρακαλώντας για πίεση στον σάχη να απελευθερώσει τον Βαχτάνγκ.
Μεταξύ Ιεσσαί και Βαχτάνγκ
Ο πληρεξούσιος του σάχη Χολοφά, φτάνοντας στην Τιφλίδα το 1714, άσκησε επιτυχώς πιέσεις για τον πιο ευγενικό πρίγκιπα Ιεσσαί (Σαχ Κουλί Χαν), έναν προσήλυτο στο Ισλάμ. Ο Σβίμον συμμετείχε επίσης στην προσπάθεια και το κόμμα έλαβε επιβεβαίωση για τον Iεσσαί ως βασιλιά αντί τού Βαχτάνγκ. Βασιζόμενος στην υποστήριξη τού Ιράν, ο Ιεσσαί παρενόχλησε την άμεση οικογένεια και τους υποστηρικτές τού Βαχτάνγκ. Αφού ο Βαχτάνγκ έγινε επιτέλους μουσουλμάνος, ο σάχης, κουρασμένος από την αναποτελεσματική διακυβέρνηση τού Ιεσσαί, επιβεβαίωσε τον Βαχτάνγκ στον θρόνο και όρισε τον γιο του Μπακάρ αντιβασιλιά τού Κάρτλι μέχρι την επιστροφή τού ίδιου τού Βαχτάνγκ εκεί. Ο Μπακάρ έριξε τον Ιεσσαί στη φυλακή και κατέστειλε τους συμμάχους του, αλλά ο Σβίμον γλίτωσε. Περαιτέρω, τέθηκε επικεφαλής μίας δύναμης, η οποία νίκησε τις επιδρομικές Λεσγκιανές ομάδες στο Kβέμο (Κάτω) Κάρτλι το 1717.
Μετά την επιστροφή τού Βαχτάνγκ στο Kάρτλι το 1719, ο Σβίμον αποσύρθηκε από την πολιτική και τη διακυβέρνηση και έζησε στο κτήμα του στο Μπεστασένι στο Σομκίτι. Το 1723, όταν ο Κωνσταντίνος Β΄ τού Καχέτι πολιόρκησε την Τιφλίδα, ο Σβίμον τέθηκε από τον Βαχτάνγκ υπεύθυνος για την υπεράσπιση της στρατηγικής γέφυρας Αβλαμπάρι στην Τιφλίδα, αλλά ο πρίγκιπας απέτυχε στην αποστολή του και ο Κωνσταντίνος Β΄ κατάφερε να εκτοπίσει τον Βαχτάνγκ από την πρωτεύουσά του. Ο Σβίμον ήταν τότε μαζί με τον Βαχτάνγκ και τον Μπακάρ στον ανταρτοπόλεμό τους και, μαζί με τον Σάνσε, δούκα του Kσάνι, επιτέθηκαν, ανεπιτυχώς, στους Λεσγκιανούς μισθοφόρους τού Κωνσταντίνου στο φρούριο Tσιλικάνι, βόρεια της Τιφλίδας. Τελικά, ο Σβίμον ακολούθησε τον Βάχτανγκ, που είχε εκτοπιστεί από το βασίλειό του, σε εξορία στη Ρωσική Αυτοκρατορία, ενώ ο Ιεσσαί έφτασε ξανά στον θρόνο τού Κάρτλι, αυτή τη φορά υπό την οθωμανική ηγεμονία. Ο Σβίμον, γνωστός στη Ρωσία ως τσάρεβιτς Σιμεών Λεόνοβιτς (Симеон Леонович) απεβίωσε σε ηλικία 56 ετών το 1740. Κηδεύτηκε στη Λαύρα Aλεξάντερ Νέβσκυ.
Οικογένεια
Νυμφεύτηκε δύο φορές. Πήρε την πρώτη φορά, το 1712, την Γκουλκάν (Γκούλκα· απεβ. το 1717), κόρη του Μπαντιζίμ, δούκα τού Aράγκβι, και στη συνέχεια, ήδη χήρα, την Άννα (άκμασε 1724 – 1745), κόρη τού πρίγκιπα Παάτα Αμιλακβάρι. Ο Σβίμον απέκτησε δύο γιους από τον πρώτο του γάμο — τον Μπέρι (άκμασε 1724) και τον Αρτσίλ — και δύο γιους από τον δεύτερο γάμο του — τον Στέπανε (1727–1744) και τον Ντιμίτρι (1729–1745). Η πρώτη σύζυγος τού Σβίμον και πολλά μέλη της οικογένειάς του απεβίωσαν σε ξέσπασμα πανώλης το 1717 και ο πρίγκιπας έκτισε μία εκκλησία στην Τιφλίδα προς τιμήν τους. Ο γιος του από τον δεύτερο γάμο, ο πρίγκιπας Ντιμίτρι νυμφεύτηκε στη Ρωσία, το 1743, ως τρίτος σύζυγός της, την πριγκίπισσα Στεπανίντα Ρζεβσκάγια (1705–1762), πρώην σύζυγο τού πρίγκιπα Aλεξάντρ Γκαλιτζίνε και του συνταγματάρχη Iακίνφ Αλύμοφ.
Ο πρίγκιπας Σβίμον είχε επίσης δύο φυσικούς γιους — τον Nικολόζ (Nικολάυ, γεννημένος στις 28 Νοεμβρίου 1729) και τον Mιχεήλ (άκμασε 1734). Η χήρα τού Σβόμον, Άννα, υπέβαλε καταγγελία στη ρωσική γερουσία, ζητώντας να μην επιτραπεί στον Νικολόζ, ως εξωσυζυγικό παιδί, να φέρει το επώνυμο Μπαγκρατιόν. Αντίθετα, εξουσιοδοτήθηκε από το ρωσικό στέμμα, το 1741, να έχει τον τίτλο τού πρίγκιπα και να αυτοαποκαλείται εφεξής πρίγκιπας Νικολάι Σεμιόνοφ. Ήταν αξιωματικός δραγόνων και είχε έναν γιο, τον Φιόντορ (γενν. 1764). Η γραμμή Σεμυόνοφ έχει έκτοτε εκλείψει.
Παραπομπές
Κατηγορία:Οίκος του Μουχράνι
Πρόεδρος της Υεμένης
Ο Πρόεδρος της Δημοκρατίας της Υεμένης  είναι ο αρχηγός κράτους της Υεμένης.
Σύμφωνα με το Σύνταγμα της Υεμένης, ο Πρόεδρος είναι επίσης ο ανώτατος διοικητής των Ενόπλων Δυνάμεων της χώρας και επικεφαλής της εκτελεστικής εξουσίας της κυβέρνησης της Υεμένης.
Από το 2022 Πρόεδρος είναι ο επικεφαλής του Προεδρικού Συμβουλίου Ηγεσίας, Ρασάντ αλ Αλιμί.
Τελευταίες εκλογές
Προεδρικές εκλογές έγιναν στις 21 Φεβρουαρίου 2012. Ο μοναδικός υποψήφιος ήταν ο υπηρεσιακός πρόεδρος Αμπντ αλ-Ραμπ Μανσούρ αλ-Χαντί, ο οποίος εξελέγη και ορκίστηκε στις 25 Φεβρουαρίου 2012. Πρόεδρος, 21 Φεβρουαρίου 2012 !style="background-color:#E9E9E9" align=left|Υποψήφιοι – Κόμματα στα οποία πρόσκεινται !style="background-color:#E9E9E9" align=right|Ψήφοι !style="background-color:#E9E9E9" align=right|%
Χάραδρο Αχαΐας
Το Χάραδρο (γνωστό ακόμα και σήμερα με την παλιά του ονομασία Βελβίτσι) είναι χωριό της Αχαΐας, το οποίο υπάγεται διοικητικά στη Δημοτική Ενότητα Πατρέων του Δήμου Πατρέων. Κατά την εθνική απογραφή του 2011 το Χάραδρο είχε πληθυσμό 110 μόνιμους κατοίκους.
Τοποθεσία
Ο οικισμός βρίσκεται χτισμένος σε μία ημιορεινή περιοχή, σε υψόμετρο περίπου 320 μέτρων, στους βορειοδυτικούς πρόποδες του Παναχαϊκού όρους, στα βορειοανατολικά της πόλης της Πάτρας. Στα βόρεια του χωριού διέρχεται ο ποταμός Χάραδρος, ενώ από αυτόν προέρχεται και η σύγχρονη ονομασία του χωριού. Γειτνιάζει με τη Βούντενη και του Μπάλα και απέχει οδικώς περίπου 10 χιλιόμετρα από το κέντρο της Πάτρας.
Η συνοικία Δραγόλαινα Μεγάλη συνοικία του οικισμού αποτελεί η Δραγόλαινα ή Δραγώλενα, που βρίσκεται σε μεγαλύτερο υψόμετρο από το Χάραδρο έχοντας θέα στον οικισμό, την Πάτρα, τον Πατραϊκό κόλπο καθώς και τη γειτονική Βούντενη (Σκιόεσσα) με την οποία γειτνιάζει, ενώ την διασχίζει η ομώνυμη οδός.
Ονομασία
Για την παλιά ονομασία "Βελβίτσι" του οικισμού υπάρχουν απόψεις σχετικά με την ξενική καταγωγή της· ότι είτε είναι σλάβικη και σημαίνει τόπος με ιτιές είτε ότι σημαίνει εύφορος τόπος ή τόπος που αξίζει (από τις λέξεις vlej και vitsi). Η νεότερη ονομασία "Χάραδρο" προέρχεται από τον ποταμό Χάραδρο που διασχίζει την περιοχή.
Διοικητική εξέλιξη
Στις 20 Απριλίου 1835 το Βελβίτσι προσαρτάται στον τότε Δήμο Αργυραίων ενώ με το ΦΕΚ 5Α της 08/03/1841 προσαρτήθηκε στον Δήμο Πατρέων. Με το ΦΕΚ 256Α της 28/08/1912 αποτέλεσε τμήμα της νεοσύστατης Κοινότητας Μποζαϊτίκων μέχρι το 1925, όπου, με το ΦΕΚ 130Α της 25/05/1925, προσαρτήθηκε εκ νέου στον Δήμο Πατρέων τμήμα του οποίου αποτελεί έκτοτε. Μετονομάστηκε από Βελβίτσι σε Χάραδρο το 1928 με το ΦΕΚ 156Α της 08/08/1928.
Δημογραφική εξέλιξη
Εμφανίζεται ως οικισμός για πρώτη φορά το 1830 και έκτοτε απογράφεται αυτοτελώς. Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Πατρέων
Θεόδωρος Ααρώνιος
Ο Θεόδωρος Ααρώνιος ήταν βυζαντινός αξιωματούχος, στρατηγός, διοικητής του Θέματος Ταρών και τελευταίος Κατεπάνω της Βαασπρακανίας. Ήταν γιος του Ααρών Ραδομηρού κι εγγονός του Βούλγαρου τσάρου Ιβάν Βλάντισλαβ.
Το 1055 εισέβαλαν στις αρμενικές βυζαντινές επαρχίες τουρκομάνοι οι οποίοι πολιόρκησαν και λεηλάτησαν το Ανίον. Κατά την επίθεση τους στην περιοχή του Χλιάτ σκότωσαν και τον Θεόδωρο.
Παραπομπές
Κατηγορία:Βυζαντινοί διοικητές Θεμάτων Θεοδωρος Κατηγορία:Βυζαντινοί δούκες Κατηγορία:Κατεπάνω Κατηγορία:Βυζαντινοί του 11ου αιώνα
Πρύτανης (Βυζάντιο)
Ο Πρύτανης ήταν αξίωμα στην Βυζαντινή Αυτοκρατορία όπου εφαρμόστηκε στην Βυζαντινή Αίγυπτο.
Ο Πρύτανης σαν αξίωμα δημιουργήθηκε στις αρχές του 3ου αιώνα με την διοικητική μεταρρύθμιση της Αιγύπτου όπου επαναδημιουργήθηκε η Βουλή της Αλεξάνδρειας και δημιουργήθηκαν τοπικές "βουλές" κυρίως στις πόλεις - κέντρα των νομών. Αρμοδιότητα του Πρύτανη ήταν οι εκλογές για την ανάδειξη των αρχόντων που θα έμπαιναν στην Βουλή.
Παραπομπές
Κατηγορία:Οικονομία της Βυζαντινής Αυτοκρατορίας Κατηγορία:Βυζαντινοί αυλικοί τίτλοι
Φα (νότα)
μικρογραφία|Η νότα φα σε διαφορετικά [[Τονικό ύψος|τονικά ύψη, στο κλειδί του σολ και το κλειδί του φα]] Το Φα είναι η τέταρτη κατά σειρά ανόδου από το μεσαίο ντο (C4) μουσική νότα. Οι θεμελιώδεις εναρμόνιες νότες του είναι το μι δίεση (ΜΙ♯) και το σολ με διπλή ύφεση (ΣΟΛ𝄫).
Όταν υπολογίζεται σε σχέση με το Λα των 440 Hz πάνω από το μεσαίο ντο, η συχνότητα του μεσαίου φα (F4) ισούται με περίπου 349,228 Hz.
Βιβλιογραφία
Κατηγορία:Μουσική θεωρία
Πρωτάθλημα καλαθοσφαίρισης Α1 εθνικής κατηγορίας γυναικών 2002-2003
Α1 Γυναικών 2002-2003
Η πρώτη φάση της διοργάνωσης διήρκεσε από τις 27 Οκτωβρίου 2002 έως τις 26 Ιανουαρίου 2003. Η δεύτερη φάση ξεκίνησε στις 2 Φεβρουαρίου και ολοκληρώθηκε στις 20 Απριλίου 2003. Πρωταθλήτρια της χρονιάς αναδείχτηκε η ομάδα του Δ.Α.Σ. Άνω Λιοσίων για τρίτη φορά στην ιστορία της.
<div style="margin:0 auto;clear:both; background:#E1F7E6; padding:5px; border:1px solid #99CC99;border-right-width: 2px; border-bottom-width: 2px;text-align:center;width:70%"> 20px|Α1 Βαθμολογία 20px|Α1
Εξωτερικοί σύνδεσμοι
Κατηγορία:Α1 εθνική κατηγορία καλαθοσφαίρισης γυναικών Πρωταθλημα Ελλαδος Α1 Γυναικών 2002 2003 Πρωταθλημα Ελλαδος Α1 Γυναικών 2002 2003
Διεθνής Ημέρα για την Εξάλειψη του Αναλφαβητισμού
Η 8η Σεπτεμβρίου έχει ανακηρυχτεί Διεθνής Ημέρα για την Εξάλειψη του Αναλφαβητισμού (αγγλικά: International Literacy Day) από την UNESCO στις 17 Νοεμβρίου 1965. Εορτάστηκε για πρώτη φορά το 1966. Σκοπός της είναι να αναδείξει τη σημασία της καταπολέμησης του αναλφαβητισμού για τα άτομα, τις κοινότητες και τις κοινωνίες. Με αφορμή αυτήν την ημέρα διοργανώνονται εορτασμοί ανά τον κόσμο. .
Εκτιμάται ότι 781 εκατομμύρια ενήλικοι ζουν χωρίς βασικές ικανότητες αλφαβητισμού, από τους οποίους τα 2/3 είναι γυναίκες. Επίσης, περίπου 103 εκατομμύρια παιδιά δεν έχουν πρόσβαση σε σχολείο και, έτσι, δε μαθαίνουν να διαβάζουν, να γράφουν ή να μετρούν.
Ο ΟΗΕ ορίζει ως αναλφαβητισμό την αδυναμία να διαβάσει ή να γράψει κανείς μια απλή πρόταση σε οποιαδήποτε γλώσσα. Έτσι, αυτά τα ποσοστά αναφέρονται μόνο στο βασικό, και όχι τον περιεκτικότερο, αλφαβητισμό.
Παραπομπές
Αναλφαβητισμος Κατηγορία:Οργανισμός Ηνωμένων Εθνών Κατηγορία:Αναλφαβητισμός
Αντρίι Παρουμπίι
Ο Αντρίι Βολοντιμίροβιτς Παρουμπίι (Андрій Володимирович Парубій, γεν. 31 Ιανουαρίου 1971) είναι Ουκρανός πολιτικός ο οποίος έχει διατελέσει ως ο Πρόεδρος της Βερχόβνα Ράντα, του ουκρανικού κοινοβουλίου, από τις 14 Απριλίου 2016.Διετέλεσε στο παρελθόν ως Γραμματέας του Συμβουλίου Εθνικής Ασφάλειας και Άμυνας της Ουκρανίας, ο οποίος διορίστηκε καθώς είχε αναλάβει ηγεσία των αντικυβερνητικών διαδηλώσεων στην επανάσταση της Ουκρανίας το 2014, μέχρι την παραίτησή του στις 7 Αυγούστου 2014.
Βιογραφία
Στα χρόνια που οδήγησαν στην ουκρανική ανεξαρτησία το 1991, ο Παρουμπίι ήταν ακτιβιστής υπέρ της ανεξαρτησίας και συνελήφθη για την οργάνωση ενός μη επικυρωμένου συλλαλητηρίου το 1989. Το 1991 ίδρυσε το Κοινωνικοεθνικό κόμμα της Ουκρανίας μαζί με τον Ολέχ Τιάχνιμποκ, το οποίο συνδύαζε τον ριζοσπαστικό εθνικισμό και μερικά νεοναζιστικά χαρακτηριστικά (με το όνομά του και το σύμβολο του που έμοιαζε με "Βολφσάνγκελ"). Από το 1998 έως το 2004 ο Παρουμπίι ήταν επικεφαλής του παραστρατιωτικού οργανισμού του ΚΕΚΟ, τον Πατριώτης της Ουκρανίας. Ο Παρουμπίι έφυγε από αυτούς τους οργανισμούς το 2004.
Ο Παρουμπίι οδήγησε την Πορτοκαλί Επανάσταση το 2004. Στις κοινοβουλευτικές εκλογές του 2007 ψηφίστηκε στο ουκρανικό κοινοβούλιο με ένα εισιτήριο του Μπλοκ Λαϊκής Αυτοάμυνας-Η Ουκρανία Μας. Στη συνέχεια έγινε μέλος της αναπληρωματικής ομάδας που θα γίνει αργότερα το κόμμα Για την Ουκρανία!. Ο Παρουμπίι παρέμεινε με το η Ουκρανία Μας και έγινε μέλος του πολιτικού της συμβουλίου.
Τον Φεβρουάριο του 2010 ο Παρουμπίι ζήτησε από το Ευρωπαϊκό Κοινοβούλιο να επανεξετάσει την αρνητική αντίδρασή του στην απόφαση του πρώην προέδρου της Ουκρανίας Βίκτορ Γιουστσένκο να απονείμει τον τίτλο του Ήρωα της Ουκρανίας στον Στεπάν Μπαντέρα, ηγέτη της Οργάνωσης Ουκρανικών Εθνικιστών.
Στις αρχές Φεβρουαρίου του 2012 ο Παρουμπίι άφησε το κόμμα Η Ουκρανία Μας επειδή "οι απόψεις τους απέκλιναν". Το 2012 επανεξελέγη στο κοινοβούλιο στον κομματικό κατάλογο της "Πατρίδας".
Από τον Δεκέμβριο του 2013 έως τον Φεβρουάριο του 2014 ο Παρουμπίι ήταν διοικητής του Euromaidan. Διετέλεσε συντονιστής του εθελοντικού σώματος ασφαλείας για τους συμβατικούς διαδηλωτές. Στη συνέχεια διορίστηκε Γραμματέας του Εθνικού Συμβουλίου Ασφαλείας και Άμυνας της Ουκρανίας. Ο διορισμός αυτός εγκρίθηκε από τον (τότε) νέο πρόεδρο της Ουκρανίας Πέτρο Ποροσένκο στις 16 Ιουνίου 2014.
Ως Γραμματέας του Συμβουλίου Εθνικής Ασφάλειας και Άμυνας, ο Παρουμπίι επέβλεπε την "αντιτρομοκρατική" επιχείρηση κατά των φιλορώσων αυτονομιστών στην ανατολική Ουκρανία. αριστερά|μικρογραφία|Στο Βερχόβνα Ράντα το 2015 .
Ο Παρουμπίι παραιτήθηκε από τη θέση του Γενικού Γραμματέα του Συμβουλίου Εθνικής Ασφάλειας και Άμυνας στις 7 Αυγούστου 2014. Αρνήθηκε να πει γιατί λέγοντας ότι «πιστεύω ότι είναι απαράδεκτο να σχολιάσω την παραίτησή μου σε μια εποχή πολέμου» και «θα συνεχίσει να στηρίζει το μέτωπο, κυρίως εθελοντικά τάγματα». Ο Πρόεδρος Ποροσένκο υπέγραψε διάταγμα που επιβεβαίωσε την απόλυση του Παρουμπίι την ίδια ημέρα. Η RT δήλωσε ότι τα τοπικά μέσα ενημέρωσης δήλωσαν ότι ο Παρουμπίι παραιτήθηκε αφού του διατάχθηκε να δηλώσει κι'άλλη κατάπαυση του πυρός στη νοτιοανατολική Ουκρανία, αλλά αρνήθηκε να το πράξει.
Το Σεπτέμβριο του 2014 ο Παρουμπίι έγινε ιδρυτικό μέλος του Λαϊκού Κόμματος που ίδρυσε ο ίδιος.
Εξωτερικοί σύνδεσμοι
Κατηγορία:Ουκρανοί βουλευτές Κατηγορία:Πρόεδροι του Ουκρανικού κοινοβουλίου Κατηγορία:Απόφοιτοι του Πανεπιστημίου του Λβιβ
Γιόχαν Ντάβιντσεν
Ο Γιόχαν Ντάβιντσεν είναι διεθνής ποδοσφαιριστής από τα Νήσια Φερόε  ο οποίος αγωνίζεται στη θέση του αμυντικού. Ξεκίνησε την καριέρα του από την NSÍ Runavík. Ακολούθως υπόγραψε συμβόλαιο με την Έβερτον και συμμετείχε στην ομάδα κάτω των 19. Στη συνέχεια επέστρεψε στην πατρίδα του και στην NSÍ Runavík. Αργότερα έπαιξε στην Skála ÍF και μετά πάλι στην NSÍ Runavík, με την οποία κατέκτησε και πρωτάθλημα. Από το 2007 συμμετέχει στην Εθνική των Νήσων Φερόε.
Εξωτερικοί σύνδεσμοι
Κατηγορία:Αμυντικοί ποδοσφαιριστές Κατηγορία:Ποδοσφαιριστές Εθνικής Νήσων Φερόε Κατηγορία:Ποδοσφαιριστές των Νήσων Φερόε Κατηγορία:Ποδοσφαιριστές ΝΣΙ Ρούναβικ Κατηγορία:Ποδοσφαιριστές Χάβναρ Μπόλτφελαγκ Κατηγορία:Ποδοσφαιριστές Σκάλα ΙΦ
Προτεραιότητα (άλμπουμ)
CD singles
Το πρώτο CD single που κυκλοφόρησε από τον αρχικό δίσκο Προτεραιότητα ήταν το τραγούδι "Αναπάντητες κλήσεις". Το single "Αναπάντητες κλήσεις" "ήταν 2 πλευρών με το "Τρελή καρδιά". Το single πήγε στον αριθμό 1 για 2 εβδομάδες. Μετά από την κυκλοφορία του CD single πολλά singleς ακολούθησαν καθ' όλη τη διάρκεια του έτους. Το πρώτο ήταν το single "Αντιθέσεις", μετά ακολούθησε το "Κάτσε καλά" και τέλος το "Στην καρδιά μου μόνο θλίψη".
Τα ελληνικά Singles:
Κατηγορία:Ελληνική δισκογραφία
Σαδομαζοχισμός
Ιστορία
Ο όρος "σαδισμός" χρησιμοποιήθηκε αρχικά στη Γαλλική ιατρική βιβλιογραφία των αρχών του 19ου αιώνα σε συνδυασμό με τα γραπτά του Μαρκήσιου ντε Σαντ, τα οποία περιείχαν σκηνές βίας με σκοπό τον ερωτισμό. Τα γραπτά του Krafft-Ebing (1886/1965) επίσης (Psychopathia Sexualis) αποτελούν αποτελούν κλασσική πηγή ανεύρεσης υλικού για τον σεξουαλικό σαδισμό. Περιγράφει ότι η αίσθηση σεξουαλικής ευχαρίστησης παράγεται με πράξεις κακοποίησης ή τιμωρίας του ερωτικού αντικειμένου από ζώα ή ανθρώπους και συνίσταται από μία αρχική επιθυμία να πονέσει, να πληγώσει ή ακόμα και να καταστρέψει το σεξουαλικό αντικείμενο, ώστε να επιτευχθεί η σεξουαλική ευχαρίστηση. Άλλοι συγγραφείς δίνουν έμφαση στην έννοια του πόνου ως κύριο στοιχείο του σαδισμού.
Ο Schrenck-Notzing (1895/1956), πρότεινε τον όρο "αλγολαγνεία" "algolagnia", και διαχώρισε στον ενεργό (σαδισμό) και στον παθητικό (μαζοχισμό) τύπο, υποστηρίζοντας ότι πρόκειται για δύο πόλους της ίδιας διαταραχής. Ο Eulenberg (1911), επέκτεινε τον ορισμό περιλαμβάνοντας τόσο τον σωματικό όσο και τον ψυχικό πόνο. Ο Karpman (1954), έδωσε έμφαση στην επιθυμία για δύναμη, η οποία προκαλεί το φόβο, το θυμό και την κακοποίηση του θύματος. Έτσι, ο πόνος είναι σημαντικός περισσότερο επειδή συμβολίζει τη δύναμη και τον έλεγχο.
Τόσο ο Krafft-Ebing όσο και ο Φρόυντ, υπέθεσαν ότι ο σαδισμός στους άντρες είναι αποτέλεσμα της διαστρέβλωσης του επιθετικού συστατικού του αρσενικού σεξουαλικού ενστίκτου. Ο μαζοχισμός στους άντρες, από την άλλη, παρατηρήθηκε ως σημαντικότερη παρέκκλιση σε αντίθεση με την αντρική σεξουαλικότητα. Ο Φρόυντ, αμφέβαλε για το αν ο μαζοχισμός στους άντρες ήταν πάντα μια αρχική τάση και υπέθεσε ότι μπορεί να υπάρξει μόνο ως μετασχηματισμός του σαδισμού. Για τον σαδομαζοχισμό στις γυναίκες έγινε συγκριτικά πολύ λιγότερη συζήτηση, αφού θεωρήθηκε ότι εμφανίζεται πρώτιστα στους άντρες. Και οι δυο μελετητές έβγαλαν το συμπέρασμα ότι ο μαζοχισμός ήταν τόσο έμφυτος στη γυναικεία σεξουαλικότητα που θα ήταν δύσκολο να διακριθεί ως χωριστή κλίση.
Ετυμολογία
Ο Havelock Ellis, στο Studies in the Psychology of Sex, υποστήριξε ότι δεν υπάρχει καμία σαφής διάκριση μεταξύ των πτυχών του "Σαδισμού" και του "Μαζοχισμού" και ότι μπορούν να θεωρηθούν ως συμπληρωματικές συναισθηματικές καταστάσεις. Έκανε επίσης μια σημαντική διαπίστωση ως προς το ότι ο σαδομαζοχισμός ενδιαφέρεται μόνο για τον πόνο σε συνάρτηση με τη σεξουαλική ευχαρίστηση και όχι σε συνάρτηση με την σκληρότητα, όπως είχε εισηγηθεί ο Φρόυντ. Με άλλα λόγια, ο σαδομαζοχιστής γενικά επιθυμεί ο πόνος να επιβάλλεται ή να προσφέρεται μέσα από την αγάπη (και όχι μέσα από την κακοποίηση) για την ευχαρίστηση το ενός ή και των δυο συμμετεχόντων. Αυτή η αμοιβαία ευχαρίστηση μπορεί να είναι ουσιαστική για την ικανοποίηση των εμπλεκομένων.
Εδω ο Ellis αγγίζει τη συχνά παράδοξη φύση συναινετικού S/M. Δεν είναι μόνο ο πόνος που δημιουργεί την ευχαρίστηση αλλά και η βία – ή προσομοίωση της βίας – για να εκφράσει την αγάπη. Αυτός ο αντιφατικός χαρακτήρας είναι ίσως ο εμφανέστερος στην παρατήρηση από μερικούς, όχι μόνο οι σαδομαζοχιστικές δραστηριότητες γίνονται συνήθως προς όφελος του μαζοχιστή, αλλά είναι συχνά ο μαζοχιστής που τις ελέγχει, μέσω λεπτών συναισθηματικών προτροπών που παραλαμβάνονται από τον σαδιστή.
Πολλοί θεωρητικοί έχουν προτείνει ότι ο σαδομαζοχισμός είναι ένα έμφυτο κομμάτι του πολιτισμού μας. Το σεξ και οι σχέσεις διαμορφώνονται μέσα σε ένα απαράλλακτο πλαίσιο αρσενικής κυριαρχίας και θηλυκής υποταγής που μαθαίνουμε. Οι ανισότητες λόγω φύλου, κοινωνικής τάξης και φυλής παραμένουν ένα ουσιαστικό κομμάτι της κοινωνίας και θεωρούνται από κάποιους ότι έχουν ενισχυθεί ενεργά, παρά την πρόοδο που επιτυγχάνεται από το φεμινιστικό κίνημα και τις αστικές ελευθερίες. Η δύναμη αναζητείται, η επιθετικότητα ανταμείβεται συχνά και η βία δοξάζεται στα μέσα επικοινωνίας. Εντούτοις, ο βαθμός στον οποίο οποιεσδήποτε από αυτές τις επιρροές επηρεάζουν πραγματικά την σεξουαλικότητα - είτε άμεσα είτε ασυναίσθητα - είναι άγνωστες.
Ψυχολογία
Υπάρχουν διάφοροι λόγοι που δίνονται συνήθως γιατί ένας σαδομαζοχιστής βρίσκει την πρακτική του S/M ευχάριστη και η απάντηση είναι σε μεγάλο βαθμό βασισμένη στο άτομο. Για μερικούς, που παίρνουν το ρόλο της συμμόρφωσης ή της ανικανότητας προσφέρει μια μορφή θεραπευτικής διαφυγής από τις πιέσεις της ζωής, από το αίσθημα ευθύνης ή από την ενοχή. Για άλλους, το να βρίσκονται κάτω από τον έλεγχο μιας ισχυρής προσωπικότητας, προκαλεί τα συναισθήματα της ασφάλειας και της προστασίας που συνδέονται με την παιδική ηλικία. Επιπλέον μπορούν να αντλήσουν ικανοποίηση κερδίζοντας την έγκριση, αποδοχή του Κυρίαρχου. Ένας σαδιστής, αφ' ετέρου, μπορεί να απολαύσει το συναίσθημα της δύναμης και της εξουσίας που προέρχεται από τη διαδραμάτιση του κυρίαρχου ρόλου, ή λαμβάνει την ευχαρίστηση κατ' εντολή μέσα από τον πόνο του μαζοχιστή. Είναι ανεπαρκώς κατανοητό, εν τούτοις, τι συνδέει τελικά αυτή την συναισθηματική εμπειρία με τη σεξουαλική ικανοποίηση, ή πώς εκείνη η σύνδεση διαμορφώνεται αρχικά.
Πολλοί ψυχολόγοι συμφωνούν ότι η εμπειρία κατά τη διάρκεια της πρόωρης σεξουαλικής ανάπτυξης μπορεί να έχει μια βαθιά επίδραση στο χαρακτήρα της σεξουαλικότητας αργότερα στη ζωή. Οι σαδομαζοχιστικές επιθυμίες, εντούτοις, φαίνονται να διαμορφώνονται σε ποικίλες ηλικίες. Μερικά άτομα αναφέρουν ότι είχαν σαδομαζοχιστικές τάσεις από την προ-εφηβεία, ενώ άλλα τις ανακάλυψαν σε προχωρημένη ηλικία.
Σύμφωνα με μια μελέτη, η πλειοψηφία των αρσενικών σαδομαζοχιστών (53%) ανέπτυξε το ενδιαφέρον τους πριν από την ηλικία των 15, ενώ η πλειοψηφία των θηλυκών (78%) ανέπτυξε το ενδιαφέρον τους αργότερα (Breslow, Evans, and Langley 1985). Όπως τα σεξουαλικά φετίχ, ο σαδομαζοχισμός μπορεί να μαθευτεί μέσω συνήθειας- σε αυτό το πλαίσιο, με την επαναλαμβανόμενη ένωση της σεξουαλικής ευχαρίστησης με ένα αντικείμενο ή ένα ερέθισμα.
Ο Σαδισμός και ο μαζοχισμός στην πραγματική ζωή
thumb|200px|left|[[Μαρκήσιος ντε Σαντ]] Ο όρος BDSM έχει δημιουργηθεί για να περιγράψει τις αρκετά κοινές δραστηριότητες μεταξύ συναινούντων ενηλίκων που έχουν σαδιστικά και μαζοχιστικά στοιχεία. Πολλές συμπεριφορές όπως τα ξύλισμα (spanking) και τα love-bites τα οποία πολλοί άνθρωποι σκέφτονται μόνο ως "σκληρό" σεξ περιλαμβάνουν επίσης στοιχεία του σαδο-μαζοχισμού.
Σε ορισμένες ακραίες περιπτώσεις, ο σαδισμός και ο μαζοχισμός μπορούν να περικλείουν φαντασιώσεις, σεξουαλικά όργια ή συμπεριφορά που προκαλεί σημαντική θλίψη ή την εξασθένιση σε κοινωνικό, επαγγελματικό, ή άλλους σημαντικούς τομείς της λειτουργίας, στο σημείο να μπορούν να θεωρηθούν μέρος μιας διανοητικής διαταραχής. Εντούτοις, αυτό είναι μια ασυνήθιστη περίπτωση, και οι ψυχίατροι κινούνται τώρα προς την εκτίμηση ότι ο σαδισμός και ο μαζοχισμός δεν θεωρούνται διαταραχές από μόνοι τους, αλλά μόνο όταν συνδέονται με άλλα προβλήματα όπως μια διαταραχή της προσωπικότητας.
Ο Σαδισμός ως κίνητρο για το έγκλημα
Δυστυχώς, μια μικρή μειονότητα διαταραγμένων ατόμων διαπράττει εγκλήματα με ένα ισχυρό σαδιστικό στοιχείο. Αυτό θεωρείται γενικά ότι προκαλείται από τις διαταραχές της προσωπικότητας. Πρόσφατα, έχουν υπάρξει θεωρίες ότι πολλές από αυτές τις διαταραχές της προσωπικότητας έχουν προκληθεί από τη ζημία εγκεφάλου.
Ψυχοπαθολογία
Χρησιμοποιώντας τα κριτήρια του DSM-III-R οι Hucker et al (1988), βρήκαν υψηλή διαγνωστική συμφωνία σε δείγμα σαδιστών, αλλά δεν συνέβη το ίδιο στο δείγμα των Knight et al (1994), όπου παρουσιάστηκε δυσκολία διαφοροποίησης μεταξύ σεξουαλικού σαδισμού και άλλων τύπων σεξουαλικής επιθετικότητας.
Διαγνωστικά κριτήρια
Πρόσφατα επίσημα διαγνωστικά συστήματα προτείνουν ευρύτερη αντίληψη της έννοιας του σαδισμού. Το ICD-10 (WHO, 1992), ορίζει το σαδισμό ως "προτίμηση για σεξουαλική δραστηριότητα που περιλαμβάνει δέσιμο, πόνο ή κακοποίηση". Το DSM-IV (American Psychiatric Association, 1994) απαιτεί τα ακόλουθα κριτήρια:
Επιδημιολογία
Δεν υπάρχουν αρκετά στοιχεία για τη επικράτηση του σεξουαλικού σαδισμού. Οι Kinsey et al (1953), βρήκαν ότι το 3-12% των γυναικών και το 10-20% των ανδρών δείχνουν να διεγείρονται σε σαδομαζοχιστικού τύπου διηγήσεις. Οι Crepault & Couture (1980), μελετώντας άνδρες γενικού πληθυσμού βρήκαν ότι το 15% είχαν φαντασιώσεις κακοποίησης γυναίκας και το 10,7% φαντασιώσεις να χτυπούν γυναίκα. Οι Arndt et al (1985), βρήκαν ότι το ένα τρίτο των γυναικών και το ήμισυ των ανδρών είχαν σεξουαλικές φαντασιώσεις να δένουν τον/την σύντροφό τους, χωρίς να είναι ξεκάθαρο αν αυτές οι συμπεριφορές αφορούν προτίμηση ή απλώς είναι μέρος ενός σεξουαλικού ρεπερτορίου δραστηριοτήτων που συμβαίνουν ενίοτε. Επιπλέον, βρέθηκε ότι το 5% των ανδρών και το 2% των γυναικών ανέφεραν ότι έπαιρναν σεξουαλική ικανοποίηση προκαλώντας πόνο (Hunt, 1974). Το 10-20% του πορνογραφικού υλικού των περιοδικών αποτελείται από σαδιστικά θέματα (Dietz & Evans, 1982), ενώ αποτελεί παράδοξο το γεγονός ότι το μεγαλύτερο μέρος του υλικού αυτού αποτελείται από σκηνές με γυναίκες σε κυριαρχικό ρόλο (Weinberg, 1987).
Συνοδά ευρήματα
Πολλοί κλινικοί θεωρούν το σαδισμό και το μαζοχισμό συμπληρωματικές διαταραχές. Η παρατήρηση ότι τα άτομα με μαζοχιστικές φαντασιώσεις έχουν συγχρόνως και σαδιστικές φαντασιώσεις, ενισχύει την άποψη αυτή (Arndt et al, 1985). Σε δείγμα σαδομαζοχιστών, στη Δυτική Γερμανία, βρέθηκε ότι στο 29% υπήρχε εναλλαγή μεταξύ κυρίαρχου και υποτακτικού ρόλου (Spengler, 1977). Επίσης, παρατηρήθηκε σχέση μεταξύ ασφυξιοφιλίας και σαδιστικού φόνου (Hucker & Blanchard, 1992). Σημαντικά επίσης είναι τα ευρήματα συνύπαρξης σεξουαλικού σαδισμού και άλλων παραφιλιών. Οι Abel et al (1988), βρήκαν ότι το 18% των σαδιστών ήταν επίσης μαζοχιστές, το 46% είχε διαπράξει βιασμό, το 21% επιδειξιομανία, το 25% ηδονοβλεψία, και το 30% παιδοφιλική δραστηριότητα.
Άλλοι ερευνητές βρήκαν σημαντική συνύπαρξη μεταξύ σαδισμού, μαζοχισμού, φετιχισμού, και μετενδυματικού φετιχισμού, εντοπίζοντας μάλιστα ότι οι βαρύτερες περιπτώσεις σαδιστών σχετίζονται περισσότερο με το φετιχισμό και το μετενδυματικό φετιχισμό (Dietz et al, 1990). Αρκετοί ψυχαναλυτές υποστήριξαν την ύπαρξη σαδιστικής προσωπικότητας (Kernberg, 1970), ενώ το DSM-III-R πρότεινε την ύπαρξη μιας τέτοιας προσωπικότητας. Τα σπουδαιότερα στοιχεία ήταν ένα διεστραμμένο πρότυπο με μειωτική και επιθετική συμπεριφορά που κατευθυνόταν στους άλλους και που άρχιζε από την πρώιμη ενήλικη ζωή. Η σημαντική αλληλοεπικάλυψή της όμως με την ψυχοπαθητική και τη ναρκισσιστική διαταραχή προσωπικότητας ήταν η αιτία της μη κατηγοριοποίησής της στο DSM-IV. Επιπλέον, είναι γνωστό ότι δεν είναι απαραίτητο, τα άτομα που δείχνουν συμπεριφορά κακοποίησης, να διεγείρονται σεξουαλικά από τη συμπεριφορά αυτή (Dietz et al, 1990). Τύποι σαδιστικής συμπεριφοράς Ο Krafft-Ebing (1886/1965) ομαδοποίησε τα περιστατικά με σεξουαλικό σαδισμό στις εξής κατηγορίες.
Ο Hirscfeld (1956), ομαδοποίησε σε μείζονες και ελλάσονες κατηγορίες, θεωρώντας ως μείζονες τον lust-murder, το χαράκωμα, και την νεκροφιλία. Στις περιπτώσεις που υπάρχει συμμετοχή με συγκατάθεση σε πράξεις ελλάσονος σεξουαλικής σαδιστικής δραστηριότητας το κυριαρχικό άτομο θέτει το υποτακτικό σε θέση αβοήθητου και κατόπιν το υποβάλλει σε ποικίλες μορφές υποταγής ή τιμωρίας.
Το Κυμβάλειον
μικρογραφία Το εργο Το Κυμβάλειο: Η Ερμητική Φιλοσοφια, που δημοσιεύθηκε αρχικά το 1908 με το ψευδώνυμο "Οι Τρεις Μύστες", είναι ένα βιβλίο που ισχυρίζεται ότι είναι η ουσία των διδασκαλιών του Ερμή του Τρισμέγιστου.
Σαδομαζοχισμός
Συνοδά ευρήματα
Μερικοί βιαστές αρχίζουν τη δραστηριότητά τους με μη εμφανή σεξουαλικά εγκλήματα, όπως ληστεία μετά την οποία βιάζουν το θύμα, αλλά αργότερα εμφανίζουν ξεκάθαρα σεξουαλική σαδιστική συμπεριφορά (Ressler et al, 1983). Σαδιστικός και lust murder Ο lust murder είναι είναι αυτός κατά τον οποίο ο δολοφόνος λαμβάνει σεξουαλική ευχαρίστηση σκοτώνοντας (Arndt, 1991), Ο σεξουαλικός σαδισμός είναι η συνήθης παραφιλία που υποκρύπτεται (Dietz et al, 1990). Τα άτομα αυτά περιγράφονται ως υπερελεγχόμενα, εσωστρεφή, ντροπαλά, και κοινωνικά απομονωμένα. Διαθέτουν πολύ χαμηλή αυτοεκτίμηση και το έγκλημα τους δίνει την αίσθηση ανωτερότητας (Brittain, 1970).